‘આ નવયુવાન હવનને પપ્પા કેમ કહેતો હશે?’ પારમિતા વધુ વિચારોના ચકરાવે ચડે એ પહેલાં હવને આખી માંડીને વાત કરી. ડી.એન.એ રિપોર્ટ પણ બતાવ્યો. પારમિતાના પગ અને હૈયું નવપલ્લવિતને ભેટવા દોડવા માંડ્યું. પરંતુ પારમિતાએ પોતાની જાતને થપાટી શાંત કરી. એ નવપલ્લવિતથી ગભરાઈ ગઈ. મનોમન વિચારવા માંડી – ‘હવે આ નવપલ્લવિત મારા ઉપર પ્રશ્નોનો મારો ચલાવશે. હું શો જવાબ આપીશ? એ મારા માટે શું અને કેવું વિચારતો હશે?’